

КОМОРА ЗДРАВСТВЕНИХ

УСТАНОВА СРБИЈЕ

БЕОГРАД, Хајдук Вељков венац 4-6

Тел.: 3622-523, 3622-524

Број: 349-2/14

Датум: 17.07.2014. године

**ИЗВЕШТАЈ О ЕЛЕКТРОНСКОМ ИЗЈАШЊАВАЊУ ЧЛАНОВА УПРАВНОГ ОДБОРА КОМОРЕ ЗДРАВСТВЕНИХ УСТАНОВА СРБИЈЕ ОД 14-16.07.2014. ГОДИНЕ**

Председник Управног одбора Коморе здравствених установа Србије проф. др Георгиос Константинидис је дана 14.07.2014. године, у складу са чланом 29. Пословника о раду Управног одбора, упутио члановима Управног одбора Коморе позив за електронско изјашњавање, на основу члана 151. став 1. тачка 7) Закона о здравственој заштити („Сл. гласник РС“, бр. 107/05, 72/09, 88/10, 99/10, 57/11, 119/12 и 45/13), који регулише избор чланова Здравственог савета Србије. У овај Савет, који има 15 чланова, а бира их Народна Скупштина, на предлог Владе, улази и један представник удружења здравствених установа, а то је Комора здравствених установа Србије.

Предмет e-maila био је предлог Одлуке да Др мед. сци. Градимир Драгутиновић, саветник генералног директора Клиничког центра Србије, буде представник Коморе здравствених установа Србије у Здравственом савету Србије.

Чланови Управног одбора позвани су да се изјасне о оваквом предлогу Одлуке.

У предвиђеном року од два дана од дана пријема електронског позива за изјашњавање, изјаснило се 30 чланова Управног одбора Коморе „ЗА“ предлог Одлуке и био је један глас уздржан. Три гласа „ЗА“ дата су после предвиђеног рока (17.07.2014. године) и још један „ЗА“ дат је 28.07.2014. године, те стога нису узети у обзир.

Будући да је у року позитивно гласала већина од укупног броја чланова Управног одбора (већину чини 27 чланова од 53 укупно), сматра се да је предложена Одлука донета.

 **ПРЕДСЕДНИК УПРАВНОГ ОДБОРА**

проф. др Георгиос Константинидис